title: Vykonávacie nariadenie Komisie (EÚ) 2018/1851 z 21. novembra 2018, ktorým sa do registra chránených označení pôvodu a chránených zemepisných označení zapisuje názov [„Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ (CHZO)]

text:
                  28.11.2018

                  SK

                  Úradný vestník Európskej únie

                  L 302/5

         VYKONÁVACIE NARIADENIE KOMISIE (EÚ) 2018/1851
         z 21. novembra 2018,
         ktorým sa do registra chránených označení pôvodu a chránených zemepisných označení zapisuje názov [„Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ (CHZO)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 15 ods. 1 a článok 52 ods. 2,
         keďže:

                     (1)

                     Žiadosť Nemecka o zápis názvu „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie (2).

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov by sa mal zapísať do registra.

                     (3)

                     Nemecké orgány oznámili Komisii e-mailami z 19. apríla 2018 a 21. júna 2018, že v rámci vnútroštátneho námietkového konania sa potvrdilo, že zapísanie názvu „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ do registra by ohrozilo existenciu úplne zhodného názvu a že výrobky s týmto názvom boli v súlade s právnymi predpismi uvádzané na trh viac ako päť rokov pred dátumom uverejnenia stanoveným v článku 50 ods. 2 písm. a) nariadenia (EÚ) č. 1151/2012. Požiadali preto v zmysle článku 15 ods. 1 uvedeného nariadenia o prechodné obdobie do 31. decembra 2020 v prospech výrobcu „Kalfany Süße Werbung GmbH & Co.KG, D-79336 Herbolzheim“, ktorého sídlo sa nachádza mimo vymedzenej zemepisnej oblasti názvu „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ a ktorý uvádza tento výrobok na trh pod obchodným názvom „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ viac ako päť rokov v súlade s právnymi predpismi.

                     (4)

                     Vzhľadom na to, že podnik „Kalfany Süße Werbung GmbH & Co.KG, D-79336 Herbolzheim“ spĺňa podmienky stanovené v článku 15 ods. 1 nariadenia (EÚ) č. 1151/2012, ktoré mu umožňujú využívať prechodné obdobie na legálne používanie obchodného názvu aj po jeho zapísaní do registra, malo by mu byť udelené prechodné obdobie do 31. decembra 2020, počas ktorého môže používať označenie „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“.

                     (5)

                     Opatrenia stanovené v tomto nariadení sú v súlade so stanoviskom Výboru pre politiku kvality poľnohospodárskych výrobkov,

               PRIJALA TOTO NARIADENIE:

            Článok 1
            Názov „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ (CHZO) sa zapisuje do registra.
            Názov uvedený v prvom odseku sa vzťahuje na výrobok triedy 2.3. Chlieb, zákusky, koláče, cukrovinky, čajové pečivo a iné pekárske výrobky uvedenej v prílohe XI k nariadeniu Komisie (EÚ) č. 668/2014 (3).

            Článok 2
            Výrobcovi „Kalfany Süße Werbung GmbH & Co.KG, D-79336 Herbolzheim“ sa týmto povoľuje naďalej používať do 31.12.2020 názov „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ (CHZO) zapísaný do registra.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. novembra 2018

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 96, 14.3.2018, s. 38.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2017/2328 zo 14. decembra 2017, ktorým sa udeľuje ochrana názvu „Skalický rubín“ (CHOP) na základe článku 99 nariadenia Európskeho parlamentu a Rady (EÚ) č. 1308/2013

text:
               15.12.2017

               SK

               Úradný vestník Európskej únie

               L 333/28

         VYKONÁVACIE NARIADENIE KOMISIE (EÚ) 2017/2328
   zo 14. decembra 2017,
   ktorým sa udeľuje ochrana názvu „Skalický rubín“ (CHOP) na základe článku 99 nariadenia Európskeho parlamentu a Rady (EÚ) č. 1308/2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 99,
   keďže:

               (1)

               V súlade s článkom 97 ods. 2 a 3 nariadenia (EÚ) č. 1308/2013 Komisia preskúmala žiadosť Slovenska o zápis názvu „Skalický rubín“ a následne ju uverejnila v Úradnom vestníku Európskej únie
                   (2).

               (2)

               Komisii nebola v zmysle článku 98 nariadenia (EÚ) č. 1308/2013 oznámená žiadna námietka.

               (3)

               V súlade s článkom 99 nariadenia (EÚ) č. 1308/2013 by mal byť názov „Skalický rubín“ chránený a mal by sa zapísať do registra uvedeného v článku 104 uvedeného nariadenia.

               (4)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Týmto sa udeľuje ochrana názvu „Skalický rubín“ (CHOP).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. decembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Ú. v. EÚ C 224, 13.7.2017, s. 9.


title: Vykonávacie nariadenie Komisie (EÚ) 2017/2331 zo 14. decembra 2017, ktorým sa názvu „La Clape“ (CHOP) udeľuje ochrana podľa článku 99 nariadenia Európskeho parlamentu a Rady (EÚ) č. 1308/2013

text:
               15.12.2017

               SK

               Úradný vestník Európskej únie

               L 333/45

         VYKONÁVACIE NARIADENIE KOMISIE (EÚ) 2017/2331
   zo 14. decembra 2017,
   ktorým sa názvu „La Clape“ (CHOP) udeľuje ochrana podľa článku 99 nariadenia Európskeho parlamentu a Rady (EÚ) č. 1308/2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 99,
   keďže:

               (1)

               V súlade s článkom 97 ods. 2 a 3 nariadenia (EÚ) č. 1308/2013 Komisia preskúmala žiadosť Francúzska o zápis názvu „La Clape“ a uverejnila ju v Úradnom vestníku Európskej únie
                   (2).

               (2)

               Komisii nebola oznámená žiadna námietka v zmysle článku 98 nariadenia (EÚ) č. 1308/2013.

               (3)

               V súlade s článkom 99 nariadenia (EÚ) č. 1308/2013 by mal byť názov „La Clape“ chránený a zapísaný do registra uvedeného v článku 104 daného nariadenia.

               (4)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Týmto sa udeľuje ochrana názvu „La Clape“ (CHOP).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. decembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Ú. v. EÚ C 259, 9.8.2017, s. 3.


title: Vykonávacie nariadenie Komisie (EÚ) 2017/2323 zo 17. novembra 2017, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [„Ternasco de Aragón“ (CHZO)]

text:
               15.12.2017

               SK

               Úradný vestník Európskej únie

               L 333/8

         VYKONÁVACIE NARIADENIE KOMISIE (EÚ) 2017/2323
   zo 17. novembra 2017,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [„Ternasco de Aragón“ (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Španielska o schválenie zmeny špecifikácie chráneného zemepisného označenia „Ternasco de Aragón“ zapísaného do registra na základe nariadenia Komisie (ES) č. 1107/96 (2) zmeneného nariadením Komisie (EÚ) č. 583/2013 (3).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (4).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Ternasco de Aragón“ (CHZO) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. novembra 2017

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (ES) č. 1107/96 z 12. júna 1996 o zápise zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92. Ú. v. ES L 148, 21.6.1996, s. 1.

      (3)  Vykonávacie nariadenie Komisie (EÚ) 583/2013 z 18. júna 2013, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Ternasco de Aragón (CHZO)] (Ú. v. EÚ L 169, 21.6.2013, s. 37).

      (4)  Ú. v. EÚ C 250, 1.8.2017, s. 24.


title: Vykonávacie nariadenie Rady (EÚ) 2018/413 zo 16. marca 2018, ktorým sa vykonáva článok 12 nariadenia (EÚ) č. 356/2010, ktorým sa zavádzajú určité osobitné reštriktívne opatrenia namierené proti určitým fyzickým alebo právnickým osobám, subjektom alebo orgánom, vzhľadom na situáciu v Somálsku

text:
               19.3.2018

               SK

               Úradný vestník Európskej únie

               L 75/1

         VYKONÁVACIE NARIADENIE RADY (EÚ) 2018/413
   zo 16. marca 2018,
   ktorým sa vykonáva článok 12 nariadenia (EÚ) č. 356/2010, ktorým sa zavádzajú určité osobitné reštriktívne opatrenia namierené proti určitým fyzickým alebo právnickým osobám, subjektom alebo orgánom, vzhľadom na situáciu v Somálsku
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 356/2010 z 26. apríla 2010, ktorým sa zavádzajú určité osobitné reštriktívne opatrenia namierené proti určitým fyzickým alebo právnickým osobám, subjektom alebo orgánom, vzhľadom na situáciu v Somálsku (1), a najmä na jeho článok 12,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 26. apríla 2010 prijala nariadenie (EÚ) č. 356/2010.

               (2)

               Výbor Bezpečnostnej rady Organizácie Spojených národov zriadený podľa rezolúcií Bezpečnostnej rady Organizácie Spojených národov č. 751 (1992) a č. 1907 (2009) zaradil 8. marca 2018 dve osoby do zoznamu osôb a subjektov, na ktoré sa vzťahujú reštriktívne opatrenia.

               (3)

               Príloha I k nariadeniu (EÚ) č. 356/2010 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 356/2010 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. marca 2018

            Za Radu

            predsedníčka

         E. ZAHARIEVA

      (1)  Ú. v. EÚ L 105, 27.4.2010, s. 1.

      PRÍLOHA
      Do zoznamu uvedeného v prílohe I k nariadeniu (EÚ) č. 356/2010 sa dopĺňajú tieto osoby:
      I.   Osoby

                  16.

                  Ahmad Iman Ali (alias: a) Sheikh Ahmed Iman Ali; b) Shaykh Ahmad Iman Ali; c) Ahmed Iman Ali; d) Abu Zinira)
                  Dátum narodenia: a) približne 1973; b) približne 1974
                  Miesto narodenia: Keňa
                  Štátna príslušnosť: Keňa
                  Dátum označenia zo strany OSN: 8. marca 2018
                  Ďalšie informácie: Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/
                  Ahmad Iman Ali bol zaradený na zoznam 8. marca 2018 podľa rezolúcie č. 1844 (2008). Ahmad Iman Ali je popredným kenským veliteľom skupiny aš-Šabáb, ktorý slúži ako vedúci skupiny v Keni od roku 2012. Je riaditeľom operácií kenskej pobočky skupiny a bežne si vyberá za terč kenské jednotky misie AMISOM v Somálsku, ako napríklad v januári 2016 pri útoku na kenské jednotky misie AMISOM v El Adde v Somálsku. Ali je tiež zodpovedný za propagandu aš-Šabáb zameranú proti kenskej vláde a civilistom, ako napríklad video z júla 2017, v ktorom sa vyhráža moslimom pôsobiacim v kenských bezpečnostných silách. Okrem toho Ali niekedy verbuje nových ľudí pre aš-Šabáb, pričom sa zameriava najmä na chudobnú mládež v slumoch Nairobi, a získava finančné prostriedky pre aš-Šabáb, pričom na zabezpečovanie zdrojov využíva mešity. Jeho celkovým cieľom je destabilizovať Keňu vyhrážaním sa útokmi a ich plánovaním a vykonávaním, a povzbudzovať mladých moslimov, aby sa zapojili do bojov proti kenským bezpečnostným silám.

                  17.

                  Abdifatah Abubakar Abdi (alias: Musa Muhajir)
                  Dátum narodenia: 15. apríla 1982
                  Miesto narodenia: Somálsko
                  Štátna príslušnosť: Somálsko
                  Adresa: a) Somálsko; b) Mombasa, Keňa
                  Dátum označenia zo strany OSN: 8. marca 2018
                  Ďalšie informácie: Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/
                  Abdifatah Abubakar Abdi bol zaradený na zoznam 8. marca 2018 podľa rezolúcie č. 1844 (2008). V roku 2015 bol Abdifatah Abubakar Abdi zaradený na zoznam kenskej vlády obsahujúci mená hľadaných teroristov, o ktorých je známe alebo v súvislosti s ktorými existuje podozrenie, že sú členmi skupiny aš-Šabáb. Podľa správ kenskej polície Abdi verbuje pre aš-Šabáb členov, ktorí tejto skupine poskytujú podporu v rámci Somálska; aš-Šabáb je subjekt zaradený na zoznam Bezpečnostnej rady OSN, ktorý obsahuje subjekty v Somálsku a Eritrei, na ktoré sa vzťahujú sankcie, a zapája sa do činností, ktoré ohrozujú mier, bezpečnosť alebo stabilitu Somálska. Medzi týmito naverbovanými osobami boli tri ženy zatknuté kenskou políciou pri pokuse o prekročenie hraníc so Somálskom. Abdi je hľadaný v súvislosti s útokom v júni 2014 v Mpeketoni v Keni, ktorý si vyžiadal mnoho životov, a predpokladá sa, že plánuje ďalšie útoky. Hoci sa Abdi môže zameriavať na operácie mimo Somálska, je o ňom známe, že má bydlisko v Somálsku a verbuje pre skupinu aš-Šabáb osoby, ktoré majú v úmysle prekročiť hranice medzi Keňou a Somálskom.


title: Vykonávacie nariadenie Komisie (EÚ) 2018/461 z 20. marca 2018, ktorým sa podľa nariadenia Európskeho parlamentu a Rady (EÚ) 2015/2283 povoľuje rozšírenie používania extraktu s vysokým obsahom taxifolínu ako novej potraviny a mení vykonávacie nariadenie Komisie (EÚ) 2017/2470 (Text s významom pre EHP )

text:
               21.3.2018

               SK

               Úradný vestník Európskej únie

               L 78/7

         VYKONÁVACIE NARIADENIE KOMISIE (EÚ) 2018/461
   z 20. marca 2018,
   ktorým sa podľa nariadenia Európskeho parlamentu a Rady (EÚ) 2015/2283 povoľuje rozšírenie používania extraktu s vysokým obsahom taxifolínu ako novej potraviny a mení vykonávacie nariadenie Komisie (EÚ) 2017/2470
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 12,
   keďže:

               (1)

               V nariadení (EÚ) 2015/2283 sa stanovuje, že na trh v rámci Únie sa môžu umiestňovať iba nové potraviny, ktoré sú povolené a zaradené do únijného zoznamu.

               (2)

               V súlade s článkom 8 nariadenia (EÚ) 2015/2283, bolo prijaté vykonávacie nariadenie Komisie (EÚ) 2017/2470 (2), ktorým sa zriaďuje únijný zoznam povolených nových potravín.

               (3)

               Podľa článku 12 nariadenia (EÚ) 2015/2283 Komisia predloží návrh vykonávacieho aktu o umiestnení novej potraviny na trh Únie a aktualizácii zoznamu Únie.

               (4)

               Dňa 23. augusta 2010 predložila spoločnosť Ametis JSC príslušnému orgánu Spojeného kráľovstva žiadosť o umiestnenie extraktu s vysokým obsahom taxifolínu z dreva smrekovca dahurského [Larix gmelinii (Rupr.) Rupr] na trh Únie ako novú zložku potravín v zmysle článku 1 ods. 2 písm. e) nariadenia Európskeho parlamentu a Rady (ES) č. 258/97 (3). V žiadosti je uvedená požiadavka, aby sa extrakt s vysokým obsahom taxifolínu používal vo výživových doplnkoch pre populáciu staršiu ako 14 rokov, a to v nealkoholických nápojoch, jogurtoch a čokoládových cukrovinkách pre bežnú populáciu s výnimkou dojčiat, malých detí a detí vo veku do 9 rokov.

               (5)

               Dňa 13. decembra 2016 prijal úrad EFSA stanovisko s názvom Vedecké stanovisko k bezpečnosti extraktu s vysokým obsahom taxifolínu ako novej potraviny podľa nariadenia (ES) č. 258/97 (4). Vo svojom stanovisku dospel k záveru, že extrakt s vysokým obsahom taxifolínu je pri navrhovaných spôsoboch a množstvách použitia bezpečný.

               (6)

               Vykonávacím rozhodnutím Komisie (EÚ) 2017/2079 (5) sa v súlade s nariadením (ES) č. 258/97 povolilo umiestnenie extraktu s vysokým obsahom taxifolínu z dreva smrekovca dahurského [(Larix gmelinii (Rupr.) Rupr)] na trh ako novej potraviny na použitie vo výživových doplnkoch určených pre bežnú populáciu s výnimkou dojčiat, malých detí, detí a dospievajúcich mladších ako 14 rokov.

               (7)

               Toto vykonávacie nariadenie za zaoberá zostávajúcimi spôsobmi a množstvami použitia, ktoré boli predmetom žiadosti o povolenie predloženej žiadateľom. Pred prijatím konečného rozhodnutia týkajúceho sa plného rozsahu žiadosti iniciovala Komisia ďalšie hodnotenie s cieľom zabezpečiť, aby konzumácia extraktu s vysokým obsahom taxifolínu bola v prípade dojčiat, malých detí a detí mladších ako 9 rokov bezpečná aj v iných formách než v potravinových doplnkoch.

               (8)

               Dňa 3. mája 2017 bol žiadateľ informovaný o ďalšej požiadavke, ktorú Komisia predložila úradu EFSA a s ktorou súhlasil. Pri tejto príležitosti žiadateľ požiadal aj o ďalšie rozšírenie používania a podmienok používania extraktu s vysokým obsahom taxifolínu na používanie ako novej potraviny v mliečnych výrobkoch pre celkovú populáciu, ako aj o zahrnutie chemického názvu do informácií o špecifikáciách týkajúcich sa novej potraviny, ktorý v pôvodnej žiadosti nebol uvedený, ale bol zahrnutý v stanovisku úradu EFSA z roku 2016. Na účely tohto rozšírenia používania poskytol žiadateľ úradu EFSA dodatočné informácie.

               (9)

               Dňa 28. júna 2017 Komisia konzultovala s úradom EFSA a požiadala ho o vykonanie dodatočného posúdenia bezpečnosti extraktu s vysokým obsahom taxifolínu v nealkoholických nápojoch, čokoládových cukrovinkách a mliečnych výrobkoch pre všetky skupiny populácie.

               (10)

               Podľa článku 35 ods. 1 nariadenia (EÚ) 2015/2283 sa akákoľvek žiadosť o umiestnenie novej potraviny na trh v rámci Únie predložená členskému štátu v súlade s článkom 4 nariadenia (ES) č. 258/97 o nových potravinách a nových prídavných látkach, o ktorej nebolo prijaté konečné rozhodnutie pred 1. januárom 2018, sa považuje za žiadosť podľa nariadenia (EÚ) 2015/2283.

               (11)

               Dňa 25. októbra 2017 prijal úrad EFSA „Vedecké stanovisko k bezpečnosti extraktu s vysokým obsahom taxifolínu“ (6). Toto stanovisko, hoci ho úrad EFSA vypracoval a prijal v zmysle nariadenia (ES) č. 258/97, je v súlade s požiadavkami stanovenými v článku 11 nariadenia (EÚ) 2015/2283.

               (12)

               Stanovisko poskytuje dostatočné dôvody na to, aby bolo možné skonštatovať, že extrakt s vysokým obsahom taxifolínu je pri použití ako zložka v nealkoholických nápojoch, mliečnych výrobkoch a čokoládových cukrovinkách v prípade všetkých skupín populácie v súlade s článkom 12 ods. 1 nariadenia (EÚ) 2015/2283.

               (13)

               V nariadení Európskeho parlamentu a Rady (EÚ) č. 1308/2013 (7), sa stanovujú požiadavky na mlieko a mliečne výrobky, ktoré sa uplatňujú na extrakt s vysokým obsahom taxifolínu, keď sa používa ako zložka v mliečnych výrobkoch. Podľa bodu 2 časti III prílohy VII sa extrakt s vysokým obsahom taxifolínu nemôže používať v mliečnych výrobkoch, aby nahradil akúkoľvek mliečnu zložku, či už v plnej miere alebo čiastočne. Používanie extraktu s vysokým obsahom taxifolínu ako novej potraviny v mliečnych výrobkoch preto musí byť náležite obmedzené.

               (14)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   1.   Zápis v únijnom zozname povolených nových potravín, ako sa stanovuje v článku 8 nariadenia (EÚ) 2015/2283, ktorý odkazuje na látku extraktu s vysokým obsahom taxifolínu, sa mení v súlade s prílohou k tomuto nariadeniu.
   2.   Zápis v únijnom zozname uvedenom v odseku 1 musí zahŕňať podmienky používania a požiadavky na označovanie stanovené v prílohe k tomuto nariadeniu.
   Článok 2
   Príloha k vykonávaciemu nariadeniu (EÚ) 2017/2470 sa mení v súlade s prílohou k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. marca 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 327, 11.12.2015, s. 1.

      (2)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).

      (3)  Nariadenie Európskeho Parlamentu a Rady (ES) č. 258/97 z 27. januára 1997 o nových potravinách a nových prídavných látkach (Ú. v. ES L 43, 14.2.1997, s. 1).

      (4)  Vestník EFSA (EFSA Journal) (2017) 15(2):4682

      (5)  Vykonávacie rozhodnutie Komisie (EÚ) 2017/2079 z 10. novembra 2017, ktorým sa povoľuje umiestnenie extraktu s vysokým obsahom taxifolínu na trh ako novej zložky potravín v súlade s nariadením Európskeho parlamentu a Rady (ES) č. 258/97 (Ú. v. EÚ L 295, 14.11.2017, s. 81).

      (6)  Vestník EFSA (EFSA Journal) (2017) 15(11):5059.

      (7)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).

      PRÍLOHA
      Príloha k vykonávaciemu nariadeniu (EÚ) 2017/2470 sa mení takto:

                  1.

                  Zápis týkajúci sa extraktu s vysokým obsahom taxifolínu v tabuľke 1 (Povolené nové potraviny) sa nahrádza takto:

                              Povolená nová potravina

                              Podmienky, za ktorých možno novú potravinu používať

                              Doplňujúce špecifické požiadavky na označovanie

                              Iné požiadavky

                              „Extrakt s vysokým obsahom taxifolínu

                                 Konkrétna kategória potravín

                                 Najvyššie prípustné množstvá

                              Názov novej potraviny na označení potravín, ktoré ju obsahujú, je ‚extrakt s vysokým obsahom taxifolínu‘.“

                              Jogurt biely/jogurt s ovocím (*)

                              0,020 g/kg

                              Kefír (*)

                              0,008 g/kg

                              Cmar (*)

                              0,005 g/kg

                              Sušené mlieko (*)

                              0,052 g/kg

                              Smotana (*)

                              0,070 g/kg

                              Kyslá smotana (*)

                              0,050 g/kg

                              Syr (*)

                              0,090 g/kg

                              Maslo (*)

                              0,164 g/kg

                              Čokoládové cukrovinky

                              0,070 g/kg

                              Nealkoholické nápoje

                              0,020 g/L

                              Výživové doplnky v smernici 2002/46/ES nesprávne vymedzené ako „potravinové doplnky“ určené pre bežnú populáciu okrem dojčiat, malých detí, detí a dospievajúcich do 14 rokov.

                              100 mg/deň

                                          (*)

                                          Ak sa extrakt s vysokým obsahom taxifolínu používa v mliečnych výrobkoch, nesmie nahrádzať žiadnu mliečnu zložku, či už v plnej miere alebo čiastočne.

                  2.

                  Zápis v časti „Definícia“ týkajúci sa extraktu s vysokým obsahom taxifolínu v tabuľke 2 (Špecifikácie) sa nahrádza takto:

                              Povolená nová potravina

                              Špecifikácia

                              „Extrakt s vysokým obsahom taxifolínu

                                 Definícia:

                              Chemický názov: [(2R,3R)-2-(3,4-dihydroxyfenyl)-3,5,7-trihydroxy-2,3-dihydrobenzopyrán-4-ón, známy aj ako (+) trans-(2R,3R)-dihydrokvercetín] s najviac 2 % formy cis-“


title: Vykonávacie nariadenie Komisie (EÚ) 2018/470 z 21. marca 2018 o podrobných pravidlách týkajúcich sa maximálneho limitu rezíduí, ktoré sa berú do úvahy na kontrolné účely pre potraviny vyrobené zo zvierat, ktoré boli liečené v EÚ podľa článku 11 smernice 2001/82/ES (Text s významom pre EHP )

text:
               22.3.2018

               SK

               Úradný vestník Európskej únie

               L 79/16

         VYKONÁVACIE NARIADENIE KOMISIE (EÚ) 2018/470
   z 21. marca 2018
   o podrobných pravidlách týkajúcich sa maximálneho limitu rezíduí, ktoré sa berú do úvahy na kontrolné účely pre potraviny vyrobené zo zvierat, ktoré boli liečené v EÚ podľa článku 11 smernice 2001/82/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä jeho článok 23,
   keďže:

               (1)

               V nariadení (ES) č. 470/2009 sa stanovuje určenie maximálnych limitov rezíduí (ďalej len „MRL“) farmakologicky účinných látok určených na použitie v Únii vo veterinárnych liekoch podávaných zvieratám určeným na výrobu potravín a v biocídnych výrobkoch používaných pri chove hospodárskych zvierat.

               (2)

               V tabuľke 1 prílohy k nariadeniu Komisie (EÚ) č. 37/2010 (2) (ďalej len „tabuľka 1“) sa stanovujú farmakologicky účinné látky a ich klasifikácia, pokiaľ ide o MRL v potravinách živočíšneho pôvodu. V súvislosti s niektorými látkami sú stanovené rôzne MRL pre rôzne druhy alebo skupiny druhov a pre rôzne cieľové tkanivá uvedených druhov alebo skupín druhov.

               (3)

               V článku 11 smernice Európskeho parlamentu a Rady 2001/82/ES (3) sa stanovujú pravidlá týkajúce sa liečby zvierat určených na výrobu potravín postihnutých chorobou, na ktorú nie je v členskom štáte povolený veterinárny liek. Najmä v odseku 2 uvedeného článku v spojení s článkom 29 nariadenia (ES) č. 470/2009 sa stanovuje, že takéto zvieratá sa môžu liečiť liekmi obsahujúcimi farmakologicky účinné látky, len ak sú tieto látky uvedené v tabuľke 1 v prílohe k nariadeniu (EÚ) č. 37/2010.

               (4)

               Od Komisie sa požaduje, aby prijala podrobné pravidlá týkajúce sa MRL, ktoré sa berú do úvahy na kontrolné účely pre potraviny vyrobené zo zvierat, ktoré boli liečené podľa článku 11 smernice 2001/82/ES. Je možné, že v tabuľke 1 v prílohe k nariadeniu Komisie (EÚ) č. 37/2010 nie sú uvedené žiadne MRL pre osobitné cieľové tkanivá druhov zvierat liečených v EÚ podľa článku 11 smernice 2001/82/ES. V záujme zabezpečenia vysokej úrovne ochrany spotrebiteľov sú potrebné osobitné pravidlá na základe ktorých sa určí, ktoré MRL sa uplatňujú v takýchto prípadoch. Pravidlá by mali brať do úvahy MRL stanovené podľa nariadenia (ES) č. 470/2009 pre rôzne druhy zvierat a rôzne cieľové tkanivá, pri ktorých sa na základe hodnotenia rizika preukázala ich bezpečnosť pre spotrebiteľov. Uplatňovanie existujúcich MRL na kombinácie tkanív-druhov, pre ktoré nebol stanovený žiadny MRL, spolu s uplatňovaním vhodných ochranných lehôt alebo štandardných minimálnych ochranných lehôt podľa článku 11 poskytuje dostatočné záruky z hľadiska bezpečnosti spotrebiteľov.

               (5)

               Na liečbu podľa článku 11 smernice 2001/82/ES sú na účely definície MRL pre rezíduá veterinárnych liekov v druhoch zvierat, ktoré nie sú uvedené v tabuľke 1, najvhodnejšou referenciou MRL stanovené v tabuľke 1 pre druhy, ktoré majú podobnú anatómiu a metabolizmus. Preto by druhy zvierat určené na výrobu potravín mali byť zoskupené a mala by sa určiť ich príbuznosť na základe rôznych vzájomných anatomických a metabolických vzťahov.

               (6)

               Prednostne sa berú do úvahy MRL uvedené v tabuľke 1 pre rovnaké cieľové tkanivo v príbuzných alebo príbuznejších druhoch a ako posledná možnosť najnižší MRL pre ktorékoľvek cieľové tkanivo v ktoromkoľvek druhu.

               (7)

               V prípade obmedzení vymedzených v tabuľke 1 týkajúcich sa uplatňovania MRL na určité použitia sa tieto obmedzenia vzťahujú aj na možné využitie pri iných druhoch zvierat a/alebo cieľových tkanivách.

               (8)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   V tomto nariadení sa stanovuje maximálny limit rezíduí, ktorý sa berie do úvahy na kontrolné účely pre potraviny vyrobené zo zvierat, ktoré boli liečené v EÚ podľa článku 11 smernice 2001/82/ES.
   Článok 2
   1.   Na účely tohto nariadenia sa zvieratá určené na výrobu potravín zoskupujú takto:

               a)

               prežúvavce;

               b)

               monogastrické cicavce;

               c)

               hydina a vtáky nadradu bežce;

               d)

               ryby;

               e)

               včely;

               f)

               kôrovce;

               g)

               mäkkýše.

         2.   Na účely tohto nariadenia sa druhy zvierat považujú za navzájom „príbuzné“ alebo „príbuznejšie“ takto:

               a)

               druhy zvierat, ktoré podľa odseku 1 patria do tej istej skupiny, sa považujú za „príbuzné“ druhy;

               b)

               v rámci skupiny prežúvavcov sa druhy oviec a kôz považujú za „príbuznejšie“ so sebou navzájom než s druhmi hovädzieho dobytka a druhy hovädzieho dobytka sa považujú za „príbuznejšie“ so sebou navzájom než s druhmi oviec alebo kôz;

               c)

               zvieratá čeľade koňovité a králiky sa považujú za rovnako príbuzné monogastrickým cicavcom a prežúvavcom. Prežúvavce sa však nepovažujú za príbuzné zvieratám čeľade koňovité ani králikom.

         3.   Na účely tohto nariadenia je rovnocennosť rôznych cieľových tkanív takáto:

               a)

               cieľové tkanivo „koža a tuk“ v prípade ošípaných a hydiny je rovnocenné s cieľovým tkanivom „tuk“ v iných druhoch zvierat, a naopak;

               b)

               cieľové tkanivo „koža a sval“ v prípade rýb je rovnocenné s cieľovým tkanivom „sval“ v iných druhoch zvierat, a naopak;

               c)

               jedlé časti kôrovcov a mäkkýšov sú rovnocenné s cieľovým tkanivom „sval“ v iných druhoch zvierat.

         Článok 3
   Pre farmakologicky účinné látky uvedené v tabuľke 1 prílohy k nariadeniu (EÚ) č. 37/2010 (ďalej len „tabuľka 1“), v prípade ktorých bol stanovený najmenej jeden MRL alebo dočasný MRL, sa MRL, ktorý sa má brať do úvahy na kontrolné účely pre cieľové tkanivo získané z druhov zvierat liečených v EÚ podľa článku 11 smernice 2001/82/ES (ďalej len „liečené druhy“), stanovuje takto:

               a)

               ak je v tabuľke 1 pre uvedené cieľové tkanivo stanovený aspoň jeden MRL v ktoromkoľvek druhu príbuznom liečenému druhu:

                           1.

                           na kontrolné účely sa berie do úvahy najnižší MRL zo všetkých MRL stanovených v tabuľke 1 pre uvedené cieľové tkanivo v druhoch príbuzných liečeným druhom;

                           2.

                           ak je však liečený druh uvedený v článku 2 ods. 2 písm. b) tohto nariadenia a v tabuľke 1 sú stanovené MRL pre uvedené cieľové tkanivo v druhoch, ktoré sú príbuznejšie liečeným druhom, MRL, ktorý sa berie do úvahy na kontrolné účely, je najnižší MRL stanovený pre uvedené cieľové tkanivo v týchto príbuznejších druhoch;

               b)

               ak písmeno a) nie je relevantné, na kontrolné účely sa berie do úvahy najnižší MRL zo všetkých MRL stanovených v tabuľke 1 pre uvedené cieľové tkanivo v druhoch, ktoré nie sú príbuzné liečeným druhom;

               c)

               ak sa na základe písmena a) ani na základe písmena b) nezíska MRL, ktorý sa má brať do úvahy na kontrolné účely, MRL, ktorý sa berie do úvahy na kontrolné účely je najnižší MRL zo všetkých MRL stanovených v tabuľke 1 pre iné cieľové tkanivá v akomkoľvek druhu zvierat;

               d)

               v prípade, že sú v tabuľke 1 uvedené obmedzenia týkajúce sa uplatňovania MRL na určité použitia, tieto obmedzenia sa uplatňujú aj v prípade, že sa berie do úvahy MRL podľa článku 3 písm. a), b) a c) na možné využitie pri iných druhoch zvierat a/alebo cieľových tkanivách.

         Článok 4
   Pre farmakologicky účinné látky uvedené v tabuľke 1 prílohy k nariadeniu (EÚ) č. 37/2010 pre ktoré sa MRL nevyžaduje, sa v súlade s článkom 14 ods. 5 nariadenia (ES) č. 470/2009 nevyžaduje MRL na kontrolné účely pre žiadne cieľové tkanivo z druhov zvierat liečených v EÚ podľa článku 11 smernice 2001/82/ES, a to za predpokladu, že sú splnené obmedzenia stanovené v tabuľke 1.
   Článok 5
   MRL v tabuľke 1 v prílohe k nariadeniu (EÚ) č. 37/2010 uplatniteľné v čase umiestňovania potravín živočíšneho pôvodu na trh sa uplatňujú na kontrolované výrobky.
   Článok 6
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. marca 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 152, 16.6.2009, s. 11.

      (2)  Nariadenie Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (Ú. v. EÚ L 15, 20.1.2010, s. 1).

      (3)  Smernica Európskeho parlamentu a Rady 2001/82/ES zo 6. novembra 2001, ktorou sa ustanovuje Zákonník Spoločenstva o veterinárnych liekoch (Ú. v. ES L 311, 28.11.2001, s. 1).


title: Vykonávacie nariadenie Rady (EÚ) 2018/468 z 21. marca 2018, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušuje vykonávacie nariadenie (EÚ) 2017/1420

text:
               22.3.2018

               SK

               Úradný vestník Európskej únie

               L 79/7

         VYKONÁVACIE NARIADENIE RADY (EÚ) 2018/468
   z 21. marca 2018,
   ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušuje vykonávacie nariadenie (EÚ) 2017/1420
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (1), a najmä na jeho článok 2 ods. 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 4. augusta 2017 prijala vykonávacie nariadenie (EÚ) 2017/1420 (2), ktorým sa vykonáva článok 2 ods. 3 nariadenia (ES) č. 2580/2001 vypracovaním aktualizovaného zoznamu osôb, skupín a subjektov, na ktoré sa vzťahuje nariadenie (ES) č. 2580/2001 (ďalej len „zoznam“).

               (2)

               Rada poskytla všetkým osobám, skupinám a subjektom, u ktorých to bolo prakticky možné, odôvodnenia, v ktorých sa vysvetľujú dôvody, prečo boli zaradené do zoznamu.

               (3)

               Rada oznámením uverejneným v Úradnom vestníku Európskej únie informovala osoby, skupiny a subjekty uvedené na zozname o tom, že sa rozhodla ponechať ich na zozname. Rada taktiež informovala dotknuté osoby, skupiny a subjekty o tom, že ju môžu požiadať o odôvodnenie svojho zaradenia do zoznamu, ak im takéto odôvodnenie ešte nebolo oznámené.

               (4)

               Rada preskúmala zoznam, ako sa vyžaduje podľa článku 2 ods. 3 nariadenia (ES) č. 2580/2001. V rámci uvedeného preskúmania Rada zohľadnila pripomienky, ktoré jej predložili dotknuté osoby, skupiny a subjekty, ako aj aktualizované informácie o vnútroštátnom štatúte jednotlivcov a subjektov zaradených do zoznamu, ktoré dostala od príslušných vnútroštátnych orgánov.

               (5)

               Rada overila, že príslušné orgány uvedené v článku 1 ods. 4 spoločnej pozície Rady 2001/931/SZBP (3) prijali vo vzťahu ku všetkým osobám, skupinám a subjektom rozhodnutia, že sú zapojené do teroristických činov v zmysle článku 1 ods. 2 a 3 spoločnej pozície 2001/931/SZBP. Rada tiež dospela k záveru, že by sa na osoby, skupiny a subjekty, na ktoré sa vzťahujú články 2, 3 a 4 spoločnej pozície 2001/931/SZBP, mali naďalej vzťahovať určité obmedzujúce opatrenia stanovené v nariadení (ES) č. 2580/2001.

               (6)

               Zoznam by sa mal zodpovedajúcim spôsobom aktualizovať a vykonávacie nariadenie (EÚ) 2017/1420 by sa malo zrušiť,

         PRIJALA TOTO NARIADENIE:
   Článok 1
   Zoznam podľa článku 2 ods. 3 nariadenia (ES) č. 2580/2001 je uvedený v prílohe k tomuto nariadeniu.
   Článok 2
   Vykonávacie nariadenie (EÚ) 2017/1420 sa týmto zrušuje.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. marca 2018

            Za Radu

            predsedníčka

         E. ZAHARIEVA

      (1)  Ú. v. ES L 344, 28.12.2001, s. 70.

      (2)  Vykonávacie nariadenie Rady (EÚ) 2017/1420 zo 4. augusta 2017, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušuje vykonávacie nariadenie (EÚ) 2017/150 (Ú. v. EÚ L 204, 5.8.2017, s. 3).

      (3)  Spoločná pozícia Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (Ú. v. ES L 344, 28.12.2001, s. 93).

      PRÍLOHA

         ZOZNAM OSÔB, SKUPÍN A SUBJEKTOV PODĽA ČLÁNKU 1

      I.   OSOBY

                  1.

                  ABDOLLAHI, Hamed (alias Mustafa Abdullahi), narodený 11.8.1960 v Iráne. Číslo cestovného pasu: D9004878.

                  2.

                  AL-NASSER, Abdelkarim Hussein Mohamed, narodený v Al Ihsa (Saudská Arábia), štátny príslušník Saudskej Arábie.

                  3.

                  AL YACOUB, Ibrahim Salih Mohammed, narodený 16.10.1966 v Tarúte (Saudská Arábia), štátny príslušník Saudskej Arábie.

                  4.

                  ARBABSIAR, Manssor (alias Mansour Arbabsiar), narodený 6.3.1955 alebo 15.3.1955 v Iráne. Štátny príslušník Iránu a USA. Číslo cestovného pasu: C2002515 (Irán); číslo cestovného pasu: 477845448 (USA). Číslo preukazu totožnosti: 07442833, platnosť do: 15.3.2016 (vodičský preukaz USA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), narodený 8.3.1978 v Amsterdame (Holandsko).

                  6.

                  EL HAJJ, Hassan Hassan, narodený 22.3.1988 v Zaghdraiyi, Sidon, Libanon, štátny príslušník Kanady. Cestovný pas č.: JX446643 (Kanada).

                  7.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, narodený roku 1963 v Libanone, štátny príslušník Libanonu.

                  8.

                  MELIAD, Farah, narodený 5.11.1980 v Sydney (Austrália), štátny príslušník Austrálie. Číslo cestovného pasu: M2719127 (Austrália).

                  9.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), narodený 14.4.1965 alebo 1.3.1964 v Pakistane, číslo cestovného pasu: 488555.

                  10.

                  ȘANLI, Dalokay (alias Sinan), narodený 13.10.1976 v Pülümüre (Turecko).

                  11.

                  SHAHLAI, Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), narodený okolo roku 1957 v Iráne. Adresy: (1) Kermanshah, Irán; (2) vojenská základňa Mehran, provincia Ilam, Irán.

                  12.

                  SHAKURI, Ali Gholam, narodený okolo roku 1965 v Teheráne, Irán.

                  13.

                  SOLEIMANI, Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), narodený 11.3.1957 v Iráne. Štátny príslušník Iránu. Číslo cestovného pasu: 008827 (iránsky diplomatický pas), vydaný v roku 1999. Hodnosť: generálmajor.

            II.   SKUPINY A SUBJEKTY

                  1.

                  „Abu Nidal Organisation“ – „ANO“ (alias „Fatah Revolutionary Council“, alias „Arab Revolutionary Brigades“, alias „Black September“, alias „Revolutionary Organisation of Socialist Muslims“) („Organizácia Abú Nidála“ – „ANO“, alias „Revolučná rada Fatah“, alias „Arabské revolučné brigády“, alias „Čierny september“, alias „Revolučná organizácia moslimských socialistov“).

                  2.

                  „Al-Aqsa Martyrs' Brigade“ („Brigády mučeníkov Al-Aksá“).

                  3.

                  „Al-Aqsa e.V.“ („Združenie al-Aksá“).

                  4.

                  „Babbar Khalsa“ („Babbar Chalsa“).

                  5.

                  „Communist Party of the Philippines“ vrátane „New People's Army“ – „NPA“ („Komunistická strana Filipín“ vrátane „Novej ľudovej armády“ – „NPA“), Filipíny.

                  6.

                  „Gama'a al-Islamiyya“ (alias „Al-Gama'a al-Islamiyya“) („Islamic Group“ – „IG“) ((„al-Gamá ' a al-Islámíja“ (alias „Al-Gama'a al-Islamiyya“) („Islamská skupina“ – „IG“)).

                  7.

                  „İslami Büyük Doğu Akıncılar Cephesi“ – „IBDA-C“ („Great Islamic Eastern Warriors Front“) („Front islamských bojovníkov Veľkého východu“).

                  8.

                  „Hamas“ vrátane „Hamas Izzaddín al-Kassám“.

                  9.

                  „Hizballah Military Wing“ („Vojenské krídlo Hizballáhu“) ((alias „Hezbollah Military Wing“, alias „Hizbullah Military Wing“, alias „Hizbollah Military Wing“, alias „Hezballah Military Wing“, alias „Hisbollah Military Wing“, alias „Hizbu'llah Military Wing“, alias „Hizb Allah Military Wing“, alias „Jihad Council“ (a všetky jednotky, ktoré sa k nemu hlásia, vrátane organizácie pre vonkajšiu bezpečnosť („External Security Organisation“)).

                  10.

                  „Hizbal Mujahideen“ – „HM“ (Hizbu-l-mudžáhidín).

                  11.

                  „Khalistan Zindabad Force“ – „KZF“.

                  12.

                  „Kurdistan Workers' Party“ – „PKK“ (alias „KADEK“, alias „KONGRA-GEL“) („Strana kurdských pracujúcich“).

                  13.

                  „Liberation Tigers of Tamil Eelam“ – „LTTE“ („Tigre oslobodenia tamilského Ílamu“).

                  14.

                  „Ejército de Liberación Nacional“ („National Liberation Army“) („Národná oslobodzovacia armáda“).

                  15.

                  „Palestinian Islamic Jihad“ — „PIJ“ („Palestínsky islamský džihád“).

                  16.

                  „Popular Front for the Liberation of Palestine“ – „PFLP“ („Ľudový front za oslobodenie Palestíny“).

                  17.

                  „Popular Front for the Liberation of Palestine – General Command“ (alias „PFLP – General Command“) („Ľudový front za oslobodenie Palestíny – hlavné veliteľstvo“).

                  18.

                  „Devrimci Halk Kurtuluș Partisi-Cephesi“ – „DHKP/C“ (alias „Devrimci Sol“ („Revolutionary Left“), alias „Dev Sol“) („Revolutionary People's Liberation Army/Front/Party“) („Revolučná ľudová oslobodzovacia armáda/front/strana“).

                  19.

                  „Sendero Luminoso“ — „SL“ („Shining Path“) („Svetlý chodník“).

                  20.

                  „Teyrbazen Azadiya Kurdistan“ — „TAK“ (alias „Kurdistan Freedom Falcons“, alias „Kurdistan Freedom Hawks“) („Sokoly za slobodu Kurdistanu“).


title: Vykonávacie nariadenie Komisie (EÚ) 2018/916 z 27. júna 2018, ktorým sa mení vykonávacie nariadenie (EÚ) č. 181/2014, pokiaľ ide o určité ustanovenia o kontrolách, oznámeniach a výročných správach a o zmenách programu pre menšie ostrovy v Egejskom mori

text:
                  28.6.2018

                  SK

                  Úradný vestník Európskej únie

                  L 163/6

            VYKONÁVACIE NARIADENIE KOMISIE (EÚ) 2018/916
      z 27. júna 2018,
      ktorým sa mení vykonávacie nariadenie (EÚ) č. 181/2014, pokiaľ ide o určité ustanovenia o kontrolách, oznámeniach a výročných správach a o zmenách programu pre menšie ostrovy v Egejskom mori
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 229/2013 z 13. marca 2013 o osobitných opatreniach v oblasti poľnohospodárstva v prospech menších ostrovov v Egejskom mori a o zrušení nariadenia Rady (ES) č. 1405/2006 (1), a najmä na jeho článok 6 ods. 2, článok 7 druhý odsek a článok 11 ods. 3 a článok 13 ods. 1,
      keďže:

                  (1)

                  Zo skúseností získaných pri uplatňovaní vykonávacieho nariadenia Komisie (EÚ) č. 181/2014 (2) vyplynulo, že určité ustanovenia o kontrolách, oznámeniach a výročných správach treba objasniť a zjednodušiť.

                  (2)

                  V článku 3 vykonávacieho nariadenia (EÚ) č. 181/2014 sa stanovujú ustanovenia o osvedčeniach o pomoci a platbe v súvislosti s výrobkami dodávanými z Únie. V článku 4 ods. 1 vykonávacieho nariadenia Komisie (EÚ) 2016/1239 (3) sa stanovuje povinnosť použiť číslo registrácie a identifikácie hospodárskych subjektov (číslo EORI) pre dovozné licencie. Je vhodné stanoviť rovnaké požiadavky pri osvedčeniach o pomoci, na ktoré sa vzťahuje článok 3 vykonávacieho nariadenia (EÚ) č. 181/2014.

                  (3)

                  V článku 13 vykonávacieho nariadenia (EÚ) č. 181/2014 sa stanovujú pravidlá administratívnych a fyzických kontrol pri vstupe, vývoze a odoslaní poľnohospodárskych výrobkov. Je vhodné oddeliť druh fyzických kontrol pri vstupe od druhu fyzických kontrol pri vývoze a odoslaní. V znení uvedeného článku by sa mala výslovne ustanoviť povinnosť uplatňovania reprezentatívnej vzorky pri vykonávaní kontrol pri operáciách vývozu a odoslania uvedených v oddiele 3 uvedeného nariadenia.

                  (4)

                  V článku 20 vykonávacieho nariadenia (EÚ) č. 181/2014 sa stanovujú všeobecné zásady kontrol žiadostí o poskytnutie pomoci v súvislosti s opatreniami na podporu miestnych poľnohospodárskych výrobkov. S prihliadnutím na rôznorodosť a rozdielnu úroveň zložitosti činností v rámci opatrení a s cieľom ďalej zabezpečiť, aby všetky oblasti výdavkov boli vo vzorke zastúpené a ňou pokryté, treba špecifikovať, že príslušné orgány majú vykonávať kontroly každej činnosti priamo na mieste na vzorke minimálne 5 % žiadostí o poskytnutie pomoci. Vzorka by mala zároveň predstavovať aj minimálne 5 % množstiev, na ktoré sa vzťahuje pomoc na každú činnosť.

                  (5)

                  V článku 22 vykonávacieho nariadenia (EÚ) č. 181/2014 sa stanovujú pravidlá výberu žiadateľov o poskytnutie pomoci, ktorí majú podliehať kontrolám priamo na mieste. Keďže menšie ostrovy v Egejskom mori môžu mať malý počet žiadateľov, Grécko by malo mať možnosť vybrať iba jedného žiadateľa.

                  (6)

                  V článku 30 ods. 1 vykonávacieho nariadenia (EÚ) č. 181/2014 sa vyžaduje, aby sa niektoré údaje týkajúce sa osobitného režimu zásobovania oznamovali na konci každého štvrťroku. Táto periodicita je zaťažujúca a oznamovanie len raz ročne sa považuje za postačujúce.

                  (7)

                  V článku 31 vykonávacieho nariadenia (EÚ) č. 181/2014 sa stanovujú prvky, ktoré sa majú zahrnúť do výročnej správy o vykonávaní opatrení. Vo svojej správe z 15. decembra 2016 (4) Komisia dospela k záveru, že obsah výročnej správy by sa mal objasniť a zjednodušiť s cieľom uľahčiť oznamovací proces. Preto je vhodné zmeniť oznamovacie povinnosti a stanoviť novú štruktúru výročnej správy, pričom príslušné detaily by sa mali uviesť v novej prílohe k vykonávaciemu nariadeniu (EÚ) č. 181/2014.

                  (8)

                  V článku 32 vykonávacieho nariadenia (EÚ) č. 181/2014 sa stanovujú postupy na zmenu programu. Zo skúseností získaných pri uplatňovaní vyplýva, že tieto postupy treba zjednodušiť s cieľom zaistiť pružnejšie a plynulejšie prispôsobovanie programu skutočným podmienkam režimov zásobovania a podmienkam miestneho poľnohospodárstva. Preto je vhodné vyžadovať, aby sa zmeny, na ktoré sa vzťahuje článok 32 ods. 1 a 2 uvedeného nariadenia, predkladali súčasne do 31. júla.

                  (9)

                  Vo všeobecnosti platí, že zmeny programu nepotrebujú formálne schválenie Komisie. Je vhodné preskúmať znenie článku 32 ods. 1 vykonávacieho nariadenia (EÚ) č. 181/2014 s cieľom vyjadriť túto zásadu jasnejšie.

                  (10)

                  Avšak „zásadné“ zmeny programu, na ktoré sa vzťahuje článok 32 ods. 2 vykonávacieho nariadenia (EÚ) č. 181/2014 formálne schválenie Komisie potrebujú. Na základe skúseností s týmto postupom treba predĺžiť lehotu na schválenie na päť mesiacov od oznámenia zmeny. V záujme zjednodušenia postupu by malo byť okrem toho formálne schválenie zo strany Komisie obmedzené na prvý prípad, na ktorý sa v súčasnosti vzťahuje dané ustanovenie.

                  (11)

                  V článku 32 ods. 3 vykonávacieho nariadenia (EÚ) č. 181/2014 ide o „nepodstatné“ zmeny. S cieľom uľahčiť postupy finančnej úpravy v rámci členského štátu, lehota na oznámenie úprav v rozsahu do 20 % finančného príspevku by sa mala predĺžiť do 31. mája.

                  (12)

                  Vymedzenie pojmu „opatrenie“ v článku 32 ods. 5 písm. a) vykonávacieho nariadenia (EÚ) č. 181/2014 by sa tiež malo zjednodušiť.

                  (13)

                  Niekoľko nariadení Komisie bolo zrušených a nahradených delegovanými a vykonávacími nariadeniami. V záujme jasnosti a právnej istoty je vhodné aktualizovať odkazy na tieto nariadenia. Najmä pokiaľ ide o systém dovozných a vývozných licencií, odkazy na nariadenie Komisie (ES) č. 376/2008 (5) by sa mali nahradiť odkazmi na delegované nariadenie (EÚ) 2016/1237 (6) a vykonávacie nariadenie (EÚ) 2016/1239.

                  (14)

                  Pokiaľ ide o oznamovanie Komisii, odkazy na nariadenie Komisie (ES) č. 792/2009 (7) by sa mali nahradiť odkazmi na delegované nariadenie Komisie (EÚ) 2017/1183 (8) a vykonávacie nariadenie Komisie (EÚ) 2017/1185 (9).

                  (15)

                  Pokiaľ ide o pravidlá na základe nariadenia Európskeho parlamentu a Rady (EÚ) č. 1306/2013 (10), odkazy na nariadenie Komisie (ES) č. 1122/2009 (11) by sa mali nahradiť odkazmi na delegované nariadenie Komisie (EÚ) 640/2014 (12) a vykonávacie nariadenie Komisie (EÚ) 809/2014 (13).

                  (16)

                  Vykonávacie nariadenie (EÚ) č. 181/2014 by sa preto malo zodpovedajúcim spôsobom zmeniť.

                  (17)

                  Opatrenia stanovené v tomto nariadení sú v súlade so stanoviskom Výboru pre priame platby,

            PRIJALA TOTO NARIADENIE:
      Článok 1
      Vykonávacie nariadenie (EÚ) č. 181/2014 sa mení takto:

                  (1)

                  v článku 3 sa odsek 2 nahrádza takto:
                  „2.   Osvedčenie o pomoci sa vyhotovuje podľa vzoru formulára dovoznej licencie uvedeného v prílohe I k vykonávaciemu nariadeniu Komisie (EÚ) 2016/1239 (*1).
                  Bez toho, aby bolo dotknuté toto nariadenie, sa uplatňuje mutatis mutandis článok 4 delegovaného nariadenia Komisie (EÚ) 2016/1237 (*2) a články 2 a 3, článok 4 ods. 1, články 5 a 7 a 13 až 16 vykonávacieho nariadenia (EÚ) 2016/1239.
                  Negatívna tolerancia stanovená v článku 5 ods. 4 delegovaného nariadenia (EÚ) 2016/1237 a článku 8 ods. 1 vykonávacieho nariadenia (EÚ) 2016/1239 sa uplatňuje mutatis mutandis.

                     (*1)  Vykonávacie nariadenie Komisie (EÚ) 2016/1239 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o systém dovozných a vývozných licencií (Ú. v. EÚ L 206, 30.7.2016, s. 44)."

                     (*2)  Delegované nariadenie Komisie (EÚ) 2016/1237 z 18. mája 2016, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o pravidlá uplatňovania systému dovozných a vývozných licencií, a ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o pravidlá týkajúce sa uvoľnenia a prepadnutia zábezpeky zloženej pre takéto licencie, ktorým sa menia nariadenia Komisie (ES) č. 2535/2001, (ES) č. 1342/2003, (ES) č. 2336/2003, (ES) č. 951/2006, (ES) č. 341/2007 a (ES) č. 382/2008 a zrušujú nariadenia Komisie (ES) č. 2390/98, (ES) č. 1345/2005, (ES) č. 376/2008 a (ES) č. 507/2008 (Ú. v. EÚ L 206, 30.7.2016, s. 1).“;"

                  (2)

                  v článku 10 sa tretí odsek nahrádza takto:
                  „Oznámenie uvedené v tomto článku sa podáva podľa delegovaného nariadenia Komisie (EÚ) 2017/1183 (*3) a vykonávacieho nariadenia Komisie (EÚ) 2017/1185 (*4).

                     (*3)  Delegované nariadenie Komisie (EÚ) 2017/1183 z 20. apríla 2017 o doplnení nariadenia Európskeho parlamentu a Rady (EÚ) č. 1307/2013 a nariadenia Európskeho parlamentu a Rady (EÚ) č. 1308/2013 s ohľadom na poskytovanie informácií a predkladanie dokumentov Komisii (Ú. v. EÚ L 171, 4.7.2017, s. 100)."

                     (*4)  Vykonávacie nariadenie Komisie (EÚ) 2017/1185 z 20. apríla 2017, ktorým sa stanovujú pravidlá uplatňovania nariadení Európskeho parlamentu a Rady (EÚ) č. 1307/2013 a (EÚ) č. 1308/2013, pokiaľ ide o poskytovanie informácií a predkladanie dokumentov Komisii, a ktorým sa menia a zrušujú viaceré nariadenia Komisie (Ú. v. EÚ L 171, 4.7.2017, s. 113).“;"

                  (3)

                  v článku 13 sa odsek 2 nahrádza takto:
                  „2.   Fyzické kontroly uskutočňované na menších ostrovoch v Egejskom mori pri vstupe poľnohospodárskych výrobkov sa musia vzťahovať na reprezentatívnu vzorku predstavujúcu najmenej 5 % osvedčení predkladaných v súlade s článkom 7.
                  Fyzické kontroly uskutočňované na menších ostrovoch v Egejskom mori pri vývoze alebo odoslaní stanovených v oddiele 3 sa musia vzťahovať na reprezentatívnu vzorku najmenej 5 % operácií na základe rizikových profilov, ktoré určilo Grécko.
                  Na tieto fyzické kontroly sa uplatňuje mutatis mutandis nariadenie Komisie (ES) č. 1276/2008 (*5).
                  Okrem toho môže Komisia v osobitných prípadoch požadovať, aby sa fyzické kontroly vykonali s použitím inej percentuálnej vzorky.

                     (*5)  Nariadenie Komisie (ES) č. 1276/2008 zo 17. decembra 2008 o monitorovaní vývozu poľnohospodárskych výrobkov, na ktoré sa poskytujú náhrady alebo iné sumy, prostredníctvom fyzických kontrol (Ú. v. EÚ L 339, 18.12.2008, s. 53).“;"

                  (4)

                  v článku 20 sa tretí odsek nahrádza takto:
                  „Na základe analýzy rizík podľa článku 22 ods. 1 tohto nariadenia príslušné orgány vykonávajú kontroly každej činnosti priamo na mieste na vzorke minimálne 5 % žiadostí o poskytnutie pomoci. Vzorka musí zároveň predstavovať aj minimálne 5 % množstiev, na ktoré sa vzťahuje pomoc na každú činnosť.“;

                  (5)

                  v článku 22 ods. 1 druhý pododsek sa dopĺňa táto veta:
                  „Ak minimálny počet žiadateľov o poskytnutie pomoci, ktorí sa musia podrobiť kontrole priamo na mieste, je nižší ako 12, Grécko náhodne vyberie aspoň jedného žiadateľa.“;

                  (6)

                  články 26 a 27 sa nahrádzajú takto:
                  „Článok 26
                  Vrátenie neoprávnených platieb a sankcie
                  1.   V prípade neoprávnenej platby sa uplatňuje mutatis mutandis článok 7 vykonávacieho nariadenia Komisie (EÚ) č. 809/2014 (*6).
                  2.   Ak sa vykonala neoprávnená platba na základe nepravdivého vyhlásenia, falošných dokumentov alebo z dôvodu vážnej nedbanlivosti žiadateľa o poskytnutie pomoci, uloží sa sankcia vo výške neoprávnenej platby zvýšená o úrok vypočítaný podľa článku 7 ods. 2 vykonávacieho nariadenia (EÚ) č. 809/2014.
                  Článok 27
                  Vyššia moc a mimoriadne okolnosti
                  V prípadoch vyššej moci alebo výnimočných okolností v zmysle článku 2 ods. 2 nariadenia (EÚ) č. 1306/2013 sa uplatňuje mutatis mutandis článok 4 delegovaného nariadenia Komisie (EÚ) č. 640/2014 (*7).

                     (*6)  Vykonávacie nariadenie Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227, 31.7.2014, s. 69)."

                     (*7)  Delegované nariadenie Komisie (EÚ) č. 640/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013 vzhľadom na integrovaný administratívny a kontrolný systém, podmienky zamietnutia alebo odňatia platieb a administratívne sankcie uplatniteľné na priame platby, podporné nariadenia na rozvoj vidieka a krížové plnenie (Ú. v. EÚ L 181, 20.6.2014, s. 48).“;"

                  (7)

                  článok 30 sa mení takto:

                              a)

                              odsek 1 sa mení takto:

                                          i)

                                          v prvom pododseku sa úvodná veta nahrádza takto:
                                          „1.   Pokiaľ ide o osobitné režimy zásobovania, príslušné orgány oznamujú Komisii najneskôr 31. mája každého roku tieto údaje týkajúce sa operácií vykonaných v predchádzajúcom roku v súvislosti s odhadom zásobovania v referenčnom kalendárnom roku rozdeleným podľa jednotlivých výrobkov a číselných znakov KN, prípadne podľa jednotlivých miest určenia:“;

                                          ii)

                                          druhá veta v druhom pododseku sa vypúšťa;

                              b)

                              odseky 3 a 4 sa nahrádzajú takto:
                              „3.   Oznámenia uvedené v tomto článku sa podávajú podľa delegovaného nariadenia (EÚ) 2017/1183 a vykonávacieho nariadenia (EÚ) 2017/1185.
                              4.   Oznámenia uvedené v článku 20 ods. 1 nariadenia (EÚ) č. 229/2013 sa vypracujú v súlade s delegovaným nariadením (EÚ) 2017/1183 a vykonávacím nariadením (EÚ) 2017/1185.“;

                  (8)

                  článok 31 sa nahrádza takto:
                  „Článok 31
                  Výročná správa
                  1.   Štruktúra a obsah výročnej správy podľa článku 20 ods. 2 nariadenia (EÚ) č. 229/2013 sú stanovené v prílohe III k tomuto nariadeniu.
                  2.   Správa uvedená v odseku 1 sa predkladá Komisii podľa delegovaného nariadenia (EÚ) 2017/1183 a vykonávacieho nariadenia (EÚ) 2017/1185.“;

                  (9)

                  článok 32 sa mení takto:

                              a)

                              odseky 1 a 2 sa nahrádzajú takto:
                              „1.   Zmeny, ktoré sa majú vniesť do programov podpory uvedených v kapitole II nariadenia (EÚ) č. 229/2013, sa predkladajú Komisii raz za kalendárny rok, okrem prípadov vyššej moci alebo za výnimočných okolností. Zasielajú sa Komisii najneskôr 31. júla roku, ktorý predchádza roku ich uplatnenia. Zmeny musia byť riadne odôvodnené, pričom treba uviesť najmä tieto informácie:

                                          a)

                                          príčiny prípadných problémov v súvislosti s vykonávaním, ktoré odôvodňujú zmenu programu;

                                          b)

                                          očakávané účinky zmeny;

                                          c)

                                          dôsledky, pokiaľ ide o podmienky financovania a účasti.

                                    Ak Komisia usúdi, že zmeny nie sú v súlade s právnymi predpismi Únie, najmä s článkom 4 nariadenia (EÚ) č. 229/2013, bez toho, aby boli dotknuté články 51 a 52 nariadenia (EÚ) č. 1306/2013, informuje Grécko o tejto skutočnosti.
                              Zmeny sa uplatňujú od 1. januára roka nasledujúceho po roku, v ktorom boli oznámené. Ak sa považuje za potrebná skoršia žiadosť a Komisia nevznesie námietky, tieto zmeny sa môžu uplatniť skôr.
                              2.   Odchylne od odseku 1 Komisia oddelene posúdi zmeny, ktoré navrhlo Grécko a ktoré spočívajú v tom, že sa do všeobecného programu zavedú nové skupiny výrobkov, ktoré sa majú podporovať v rámci osobitného režimu zásobovania alebo v rámci nových opatrení na pomoc miestnej poľnohospodárskej výroby. Komisia rozhodne o ich schválení najneskôr do piatich mesiacov odo dňa ich predloženia v súlade s postupom uvedeným v článku 22 ods. 2 nariadenia (EÚ) č. 229/2013.
                              Takto schválené zmeny sa uplatňujú od 1. januára roka nasledujúceho po roku, v ktorom bol podaný návrh na zmenu, alebo odo dňa výslovne uvedeného v rozhodnutí o schválení.“;

                              b)

                              v odseku 3 sa písmeno b) nahrádza takto:

                                          „b)

                                          pokiaľ ide o všetky opatrenia, úpravy finančného príspevku do výšky 20 % na každé jednotlivé opatrenie bez toho, aby boli dotknuté finančné stropy stanovené v článku 18 nariadenia (EÚ) č. 229/2013 pod podmienkou, že sa takéto úpravy oznámia najneskôr do 31. mája roka nasledujúceho po kalendárnom roku, na ktorý sa vzťahuje zmenený finančný príspevok;“;

                              c)

                              v odseku 5 sa písmeno a) nahrádza takto:

                                          „a)

                                          „opatrenie“ je zoskupenie činností potrebných na dosiahnutie jedného alebo viacerých cieľov programu, pričom toto zoskupenie predstavuje rozpočtový riadok, v súvislosti s ktorým sa pridelené finančné prostriedky vymedzujú vo finančnej tabuľke uvedenej v článku 5 písm. a) nariadenia (EÚ) č. 229/2013;“;

                              d)

                              odsek 6 sa nahrádza takto:
                              „6.   Oznámenia uvedené v tomto článku sa podávajú podľa delegovaného nariadenia (EÚ) 2017/1183 a vykonávacieho nariadenia (EÚ) 2017/1185.“;

                  (10)

                  Dopĺňa sa príloha III, ktorej text je uvedený v prílohe k tomuto nariadeniu.

            Článok 2
      Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 27. júna 2018

               Za Komisiu

               predseda

            Jean-Claude JUNCKER

         (1)  Ú. v. EÚ L 78, 20.3.2013, s. 41.

         (2)  Vykonávacie nariadenie Komisie (EÚ) č. 181/2014 z 20. februára 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 229/2013 o osobitných opatreniach v oblasti poľnohospodárstva v prospech menších ostrovov v Egejskom mori (Ú. v. EÚ L 63, 4.3.2014, s. 53).

         (3)  Vykonávacie nariadenie Komisie (EÚ) 2016/1239 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o systém dovozných a vývozných licencií (Ú. v. EÚ L 206, 30.7.2016, s. 44).

         (4)  Správa Komisie Európskemu parlamentu a Rade o vykonávaní režimu osobitných opatrení v oblasti poľnohospodárstva v prospech menších ostrovov v Egejskom mori (SAI) [COM(2016) 796 final].

         (5)  Nariadenie Komisie (ES) č. 376/2008 z 23. apríla 2008, ktorým sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky (Ú. v. EÚ L 114, 26.4.2008, s. 3).

         (6)  Delegované nariadenie Komisie (EÚ) 2016/1237 z 18. mája 2016, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o pravidlá uplatňovania systému dovozných a vývozných licencií, a ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o pravidlá týkajúce sa uvoľnenia a prepadnutia zábezpeky zloženej pre takéto licencie, ktorým sa menia nariadenia Komisie (ES) č. 2535/2001, (ES) č. 1342/2003, (ES) č. 2336/2003, (ES) č. 951/2006, (ES) č. 341/2007 a (ES) č. 382/2008 a zrušujú nariadenia Komisie (ES) č. 2390/98, (ES) č. 1345/2005, (ES) č. 376/2008 a (ES) č. 507/2008 (Ú. v. EÚ L 206, 30.7.2016, s. 1).

         (7)  Nariadenie Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (Ú. v. EÚ L 228, 1.9.2009, s. 3).

         (8)  Delegované nariadenie Komisie (EÚ) 2017/1183 z 20. apríla 2017 o doplnení nariadenia Európskeho parlamentu a Rady (EÚ) č. 1307/2013 a nariadenia Európskeho parlamentu a Rady (EÚ) č. 1308/2013 s ohľadom na poskytovanie informácií a predkladanie dokumentov Komisii (Ú. v. EÚ L 171, 4.7.2017, s. 100).

         (9)  Vykonávacie nariadenie Komisie (EÚ) 2017/1185 z 20. apríla 2017, ktorým sa stanovujú pravidlá uplatňovania nariadení Európskeho parlamentu a Rady (EÚ) č. 1307/2013 a (EÚ) č. 1308/2013, pokiaľ ide o poskytovanie informácií a predkladanie dokumentov Komisii, a ktorým sa menia a zrušujú viaceré nariadenia Komisie (Ú. v. EÚ L 171, 4.7.2017, s. 113).

         (10)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20.12.2013, s. 549).

         (11)  Nariadenie Komisie (ES) č. 1122/2009 z 30. novembra 2009, ktorým sa ustanovujú podrobné pravidlá vykonávania nariadenia Rady (ES) č. 73/2009, pokiaľ ide o krížové plnenie, moduláciu a integrovaný správny a kontrolný systém v rámci schém priamej podpory pre poľnohospodárov ustanovených uvedeným nariadením, ako aj podrobné pravidlá vykonávania nariadenia Rady (ES) č. 1234/2007, pokiaľ ide o krížové plnenie v rámci schémy podpory ustanovenej pre odvetvie vinohradníctva a vinárstva (Ú. v. EÚ L 316, 2.12.2009, s. 65).

         (12)  Delegované nariadenie Komisie (EÚ) č. 640/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013 vzhľadom na integrovaný administratívny a kontrolný systém, podmienky zamietnutia alebo odňatia platieb a administratívne sankcie uplatniteľné na priame platby, podporné nariadenia na rozvoj vidieka a krížové plnenie (Ú. v. EÚ L 181, 20.6.2014, s. 48).

         (13)  Vykonávacie nariadenie Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227 31.7.2014, s. 69).

         PRÍLOHA
         „
               PRÍLOHA III

                  Štruktúra a obsah výročnej správy podľa článku 31

               Štruktúra a obsah správy za predchádzajúci rok sa stanovujú takto:
               1.   VŠEOBECNÝ KONTEXT V PREDCHÁDZAJÚCOM ROKU
               1.1.   Sociálno-ekonomický kontext.
               1.2.   Situácia v poľnohospodárstve a jeho rozvoj.
               2.   FYZICKÉ A FINANČNÉ VYKONÁVANIE OPATRENÍ A AKCIÍ
               2.1.   Celková tabuľka s finančnými údajmi o podpore miestnej výroby a osobitnom režime zásobovania vrátane pôvodne pridelených rozpočtových prostriedkov na jednotlivé opatrenia a akcie, ako aj skutočných výdavkov, a v prípade potreby aj každej štátnej pomoci poskytnutej v súlade s článkom 17 nariadenia (EÚ) č. 229/2013.
               2.2.   Komplexný opis fyzického a finančného vykonávania všetkých opatrení a akcií zahrnutých v programe, a to vrátane technickej pomoci:

                           a)

                           pokiaľ ide o osobitný režim zásobovania: údaje o ročnej bilancii dodávok menších ostrovov v Egejskom mori;

                           b)

                           pokiaľ ide o miestnu výrobu: údaje o fyzickom a finančnom vykonávaní každého opatrenia a akcie, ktoré sa uvádzajú v programe, a ich analýza vrátane údajov o počte prijímateľov, počte zvierat, na ktoré sa vzťahuje platba, oprávnenej rozlohe a/alebo počte dotknutých poľnohospodárskych podnikov. Podľa potreby sa k údajom pripojí prezentácia a analýza sektora, na ktorý sa dané opatrenie vzťahuje.

                     3.   VÝKONNOSŤ PROGRAMU V PREDCHÁDZAJÚCOM ROKU
               3.1.   Pokrok v opatreniach a akciách vo vzťahu k špecifickým cieľom a prioritám programu a všeobecným cieľom stanoveným v článku 2 nariadenia (EÚ) č. 229/2013:

                           a)

                           vývoj a analýza vnútroštátnych ukazovateľov na kvantifikáciu špecifických cieľov programu a posúdenie stupňa dosiahnutia špecifických cieľov každého opatrenia v rámci programu;

                           b)

                           pokiaľ ide o osobitný režim zásobovania, informácie o spôsobe, akým sa prejavuje poskytnuté zvýhodnenie, ako aj opatrenia a kontroly vykonané s cieľom zabezpečiť realizáciu daného zvýhodnenia v súlade s článkom 4 tohto nariadenia;

                           c)

                           pokiaľ ide o osobitný režim zásobovania, analýza proporcionality pomoci vo vzťahu k dodatočným nákladom na prepravu na menšie ostrovy v Egejskom mori a v prípade výrobkov určených na spracovanie a ako poľnohospodárske vstupy aj dodatočné náklady spojené s ostrovným charakterom a vzdialenou zemepisnou polohou;

                           d)

                           ročné údaje o spoločných ukazovateľoch výkonnosti uvedených v článku 29 tohto nariadenia a ich analýza, a to najmä s ohľadom na dosiahnutie všeobecných cieľov stanovených v článku 2 nariadenia (EÚ) č. 229/2013.

                     3.2.   Závery analýz o vhodnosti stratégie týkajúcej sa opatrení a jej možnom zlepšení v záujme dosiahnutia cieľov programu.
               4.   RIADENIE PROGRAMU
               4.1.   Stručný prehľad všetkých hlavných problémov, ktoré sa vyskytli pri riadení a vykonávaní opatrení počas predmetného roka.
               4.2.   Štatistické údaje o kontrolách, ktoré vykonali príslušné orgány, a všetkých uplatnených sankciách. Akékoľvek ďalšie informácie, ktoré by mohli slúžiť na lepšie pochopenie predložených údajov.
               5.   ZMENY
               Stručné zhrnutie všetkých zmien programu, ktoré sa predložili počas predmetného roka a ich opodstatnenie.
            “


title: Vykonávacie nariadenie Komisie (EÚ) 2018/917 z 27. júna 2018, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok alfa-cypermetrín, beflubutamid, benalaxyl, bentiavalikarb, bifenazát, boskalid, bromoxynil, kaptán, karvón, chlórprofám, cyazofamid, desmedifám, dimetoát, dimetomorf, dikvát, etefón, etoprofos, etoxazol, famoxadón, fenamidón, fenamifos, flumioxazín, fluoxastrobín, folpet, foramsulfurón, formetanát, Gliocladium catenulatum kmeň: J1446, izoxaflutol, metalaxyl-M, metiokarb, metoxyfenozid, metribuzín, milbemektín, oxasulfurón, Paecilomyces lilacinus kmeň 251, fénmedifám, fosmet, pirimifos-metyl, propamokarb, protiokonazol, pymetrozín a S-metolachlór (Text s významom pre EHP)

text:
               28.6.2018

               SK

               Úradný vestník Európskej únie

               L 163/13

         VYKONÁVACIE NARIADENIE KOMISIE (EÚ) 2018/917
   z 27. júna 2018,
   ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok alfa-cypermetrín, beflubutamid, benalaxyl, bentiavalikarb, bifenazát, boskalid, bromoxynil, kaptán, karvón, chlórprofám, cyazofamid, desmedifám, dimetoát, dimetomorf, dikvát, etefón, etoprofos, etoxazol, famoxadón, fenamidón, fenamifos, flumioxazín, fluoxastrobín, folpet, foramsulfurón, formetanát, Gliocladium catenulatum kmeň: J1446, izoxaflutol, metalaxyl-M, metiokarb, metoxyfenozid, metribuzín, milbemektín, oxasulfurón, Paecilomyces lilacinus kmeň 251, fénmedifám, fosmet, pirimifos-metyl, propamokarb, protiokonazol, pymetrozín a S-metolachlór
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
   keďže:

               (1)

               V časti A prílohy k vykonávaciemu nariadeniu Komisie (EÚ) č. 540/2011 (2) sa uvádzajú účinné látky považované za schválené podľa nariadenia (ES) č. 1107/2009.

               (2)

               Obdobia platnosti schválenia účinných látok dikvát, famoxadón, flumioxazín, metalaxyl-M a pymetrozín boli naposledy predĺžené vykonávacím nariadením Komisie (EÚ) 2017/841 (3). Obdobia platnosti schválenia uvedených látok uplynú 30. júna 2018. Žiadosti o obnovenie zaradenia uvedených látok do prílohy I k smernici Rady 91/414/EHS (4) boli predložené v súlade s článkom 4 nariadenia Komisie (EÚ) č. 1141/2010 (5).

               (3)

               Obdobia platnosti schválenia účinných látok alfa-cypermetrín, benalaxyl, bifenazát, bromoxynil, chlórprofám, cyazofamid, desmedifám, etoxazol, fenamidón, foramsulfurón, Gliocladium catenulatum kmeň: J1446, izoxaflutol, metoxyfenozid, milbemektín, oxasulfurón, fénmedifám a S-metolachlór sa naposledy predĺžili vykonávacím nariadením (EÚ) 2017/841. Obdobia platnosti schválenia uvedených látok uplynú 31. júla 2018.

               (4)

               Obdobia platnosti schválenia účinných látok beflubutamid, kaptán, dimetoát, dimetomorf, etoprofos, folpet, formetanát, metiokarb, metribuzín, fosmet, pirimifos-metyl a propamokarb sa predĺžili vykonávacím nariadením Komisie (EÚ) 2015/404 (6). Obdobia platnosti schválenia uvedených látok uplynú 31. júla 2018.

               (5)

               Obdobia platnosti schválenia účinných látok etefón a fenamifos boli predĺžené vykonávacím nariadením Komisie (EÚ) 2015/415 (7). Obdobia platnosti schválenia uvedených látok uplynú 31. júla 2018.

               (6)

               Obdobia platnosti schválenia účinných látok bentiavalikarb, boskalid, karvón, fluoxastrobín, Paecilomyces lilacinus kmeň 251 a protiokonazol sa skončí 31. júla 2018.

               (7)

               Žiadosti o obnovenie platnosti schválenia látok uvedených v odôvodneniach 3 až 5 boli predložené v súlade s vykonávacím nariadením Komisie (EÚ) č. 844/2012 (8).

               (8)

               Keďže hodnotenie látok sa oneskorilo z dôvodov, na ktoré žiadatelia nemajú vplyv, platnosť schválení uvedených účinných látok pravdepodobne uplynie pred prijatím rozhodnutia o ich obnovení. Preto je potrebné predĺžiť obdobia platnosti ich schválenia.

               (9)

               Vzhľadom na účel stanovený v článku 17 prvom odseku nariadenia (ES) č. 1107/2009, pokiaľ ide o prípady, keď Komisia prijatím nariadenia rozhodne o neobnovení schválenia účinnej látky uvedenej v prílohe k tomuto nariadeniu, pretože nie sú splnené kritériá schválenia, Komisia stanoví dátum uplynutia platnosti schválenia na rovnaký dátum ako dátum pred prijatím tohto nariadenia alebo na dátum nadobudnutia účinnosti nariadenia, ktorým sa neobnovuje schválenie účinnej látky, podľa toho, ktorý z týchto dvoch dátumov nastane neskôr. Ak Komisia prijatím nariadenia rozhodne o obnovení schválenia účinnej látky uvedenej v prílohe k tomuto nariadeniu, bude sa podľa daných okolností snažiť stanoviť čo najskorší možný dátum uplatňovania.

               (10)

               Vzhľadom na to, že obdobie platnosti schválení niektorých predmetných účinných látok uplynie 30. júna 2018, toto nariadenie by malo nadobudnúť účinnosť čo najskôr.

               (11)

               Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

               (12)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Časť A prílohy k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. júna 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      (3)  Vykonávacie nariadenie Komisie (EÚ) 2017/841 zo 17. mája 2017, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok alfa-cypermetrín, Ampelomyces quisqualis kmeň: AQ 10, benalaxyl, bentazón, bifenazát, bromoxynil, karféntrazón-etyl, chlórprofám, cyazofamid, desmedifám, dikvát, DPX KE 459 (flupyrsulfurón-metyl), etoxazol, famoxadón, fenamidón, flumioxazín, foramsulfurón, Gliocladium catenulatum kmeň: J1446, imazamox, izoxaflutol, laminarín, metalaxyl-M, metoxyfenozid, milbemektín, oxasulfurón, pendimetalín, fénmedifám, pymetrozín, S-metolachlór a trifloxystrobín (Ú. v. EÚ L 125, 18.5.2017, s. 12).

      (4)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (5)  Nariadenie Komisie (EÚ) č. 1141/2010 zo 7. decembra 2010, ktorým sa ustanovuje postup na obnovenie zaradenia druhej skupiny účinných látok do prílohy I k smernici Rady 91/414/EHS a vytvára zoznam takýchto látok (Ú. v. EÚ L 322, 8.12.2010, s. 10).

      (6)  Vykonávacie nariadenie Komisie (EÚ) 2015/404 z 11. marca 2015, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok beflubutamid, kaptán, dimetoát, dimetomorf, etoprofos, fipronil, folpet, formetanát, glufozinát, metiokarb, metribuzín, fosmet, pirimifos-metyl a propamokarb (Ú. v. EÚ L 67, 12.3.2015, s. 6).

      (7)  Vykonávacie nariadenie Komisie (EÚ) 2015/415 z 12. marca 2015, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok etefón a fenamifos (Ú. v. EÚ L 68, 13.3.2015, s. 28).

      (8)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

      PRÍLOHA
      Časť A prílohy k vykonávaciemu nariadeniu (EÚ) č. 540/2011 sa mení takto:

                  1.

                  v šiestom stĺpci „Schválenie platí do“ riadku 15, dikvát, sa dátum nahrádza dátumom „30. júna 2019“;

                  2.

                  v šiestom stĺpci „Schválenie platí do“ riadku 23, pymetrozín, sa dátum nahrádza dátumom „30. júna 2019“;

                  3.

                  v šiestom stĺpci „Schválenie platí do“ riadku 35, famoxadón, sa dátum nahrádza dátumom „30. júna 2019“;

                  4.

                  v šiestom stĺpci „Schválenie platí do“ riadku 37, metalaxyl-M, sa dátum nahrádza dátumom „30. júna 2019“;

                  5.

                  v šiestom stĺpci „Schválenie platí do“ riadku 39, flumioxazín, sa dátum nahrádza dátumom „30. júna 2019“;

                  6.

                  v šiestom stĺpci „Schválenie platí do“ riadku 42, oxasulfurón, sa dátum nahrádza dátumom „31. júla 2019“;

                  7.

                  v šiestom stĺpci „Schválenie platí do“ riadku 44, foramsulfurón, sa dátum nahrádza dátumom „31. júla 2019“;

                  8.

                  v šiestom stĺpci „Schválenie platí do“ riadku 46, cyazofamid, sa dátum nahrádza dátumom „31. júla 2019“;

                  9.

                  v šiestom stĺpci „Schválenie platí do“ riadku 62, fenamidón, sa dátum nahrádza dátumom „31. júla 2019“;

                  10.

                  v šiestom stĺpci „Schválenie platí do“ riadku 63, izoxaflutol, sa dátum nahrádza dátumom „31. júla 2019“;

                  11.

                  v šiestom stĺpci „Schválenie platí do“ riadku 78, chlórprofám, sa dátum nahrádza dátumom „31. júla 2019“;

                  12.

                  v šiestom stĺpci „Schválenie platí do“ riadku 83, alfa-cypermetrín, sa dátum nahrádza dátumom „31. júla 2019“;

                  13.

                  v šiestom stĺpci „Schválenie platí do“ riadku 84, benalaxyl, sa dátum nahrádza dátumom „31. júla 2019“;

                  14.

                  v šiestom stĺpci „Schválenie platí do“ riadku 85, bromoxynil, sa dátum nahrádza dátumom „31. júla 2019“;

                  15.

                  v šiestom stĺpci „Schválenie platí do“ riadku 86, desmedifám, sa dátum nahrádza dátumom „31. júla 2019“;

                  16.

                  v šiestom stĺpci „Schválenie platí do“ riadku 88, fénmedifám, sa dátum nahrádza dátumom „31. júla 2019“;

                  17.

                  v šiestom stĺpci „Schválenie platí do“ riadku 96, metoxyfenozid, sa dátum nahrádza dátumom „31. júla 2019“;

                  18.

                  v šiestom stĺpci „Schválenie platí do“ riadku 97, S-metolachlór, sa dátum nahrádza dátumom „31. júla 2019“;

                  19.

                  v šiestom stĺpci „Schválenie platí do“ riadku 98, Gliocladium catenulatum kmeň: J1446, sa dátum nahrádza dátumom „31. júla 2019“;

                  20.

                  v šiestom stĺpci „Schválenie platí do“ riadku 99, etoxazol, sa dátum nahrádza dátumom „31. júla 2019“;

                  21.

                  v šiestom stĺpci „Schválenie platí do“ riadku 109, bifenazát, sa dátum nahrádza dátumom „31. júla 2019“;

                  22.

                  v šiestom stĺpci „Schválenie platí do“ riadku 110, milbemektín, sa dátum nahrádza dátumom „31. júla 2019“;

                  23.

                  v šiestom stĺpci „Schválenie platí do“ riadku 141, fenamifos, sa dátum nahrádza dátumom „31. júla 2019“;

                  24.

                  v šiestom stĺpci „Schválenie platí do“ riadku 142, etefón, sa dátum nahrádza dátumom „31. júla 2019“;

                  25.

                  v šiestom stĺpci „Schválenie platí do“ riadku 145, kaptán, sa dátum nahrádza dátumom „31. júla 2019“;

                  26.

                  v šiestom stĺpci „Schválenie platí do“ riadku 146, folpet, sa dátum nahrádza dátumom „31. júla 2019“;

                  27.

                  v šiestom stĺpci „Schválenie platí do“ riadku 147, formetanát, sa dátum nahrádza dátumom „31. júla 2019“;

                  28.

                  v šiestom stĺpci „Schválenie platí do“ riadku 148, metiokarb, sa dátum nahrádza dátumom „31. júla 2019“;

                  29.

                  v šiestom stĺpci „Schválenie platí do“ riadku 149, dimetoát, sa dátum nahrádza dátumom „31. júla 2019“;

                  30.

                  v šiestom stĺpci „Schválenie platí do“ riadku 150, dimetomorf, sa dátum nahrádza dátumom „31. júla 2019“;

                  31.

                  v šiestom stĺpci „Schválenie platí do“ riadku 152, metribuzín, sa dátum nahrádza dátumom „31. júla 2019“;

                  32.

                  v šiestom stĺpci „Schválenie platí do“ riadku 153, fosmet, sa dátum nahrádza dátumom „31. júla 2019“;

                  33.

                  v šiestom stĺpci „Schválenie platí do“ riadku 154, propamokarb, sa dátum nahrádza dátumom „31. júla 2019“;

                  34.

                  v šiestom stĺpci „Schválenie platí do“ riadku 155, etoprofos, sa dátum nahrádza dátumom „31. júla 2019“;

                  35.

                  V šiestom stĺpci „Schválenie platí do“ riadku 156, pirimifos-metyl, sa dátum nahrádza dátumom „31. júla 2019“;

                  36.

                  v šiestom stĺpci „Schválenie platí do“ riadku 158, beflubutamid, sa dátum nahrádza dátumom „31. júla 2019“;

                  37.

                  v šiestom stĺpci „Schválenie platí do“ riadku 163, bentiavalikarb, sa dátum nahrádza dátumom „31. júla 2019“;

                  38.

                  v šiestom stĺpci „Schválenie platí do“ riadku 164, boskalid, sa dátum nahrádza dátumom „31. júla 2019“;

                  39.

                  v šiestom stĺpci „Schválenie platí do“ riadku 165, karvón, sa dátum nahrádza dátumom „31. júla 2019“;

                  40.

                  v šiestom stĺpci „Schválenie platí do“ riadku 166, fluoxastrobín, sa dátum nahrádza dátumom „31. júla 2019“;

                  41.

                  v šiestom stĺpci „Schválenie platí do“ riadku 167, Paecilomyces lilacinus kmeň 251, sa dátum nahrádza dátumom „31. júla 2019“;

                  42.

                  v šiestom stĺpci „Schválenie platí do“ riadku 168, protiokonazol, sa dátum nahrádza dátumom „31. júla 2019“.